ΓΡΑΠΤΗ ΕΡΩΤΗΣΗ E-2097/99

υποβολή: Christos Folias (PPE-DE) προς την Επιτροπή

(19 Νοεμβρίου 1999)

Θέμα: Πρόγραμμα ESPRIT

Τα τελευταία χρόνια, αρκετά προγράμματα και αρκετές κοινοτικές πρωτοβουλίες έχουν θεσπιστεί και εφαρμοστεί στον τομέα της έρευνας και τεχνολογίας.

Το μοναδικό πρόγραμμα που αφορά συγκεκριμένα την ανάπτυξη της έρευνας και της τεχνολογίας στον τομέα της βιομηχανίας είναι το πρόγραμμα ESPRIT.

Μπορεί η Επιτροπή να μα πει:

1. χει γίνει αξιολόγηση της εφαρμογής του προγράμματος ESPRIT μέχρι σήμερα;

2. Πότε προτίθεται η Ευρωπαϊκή Επιτροπή να μας ενημερώσει για τα αποτελέσματα της αξιολόγησης και της εφαρμογής του προγράμματος αυτού;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-1903/99 και E-2097/99

(20 Δεκεμβρίου 1999)

Η χρηματοδοτική συμβολή 1.962 εκατ. στους διάφορους τύπους οργάνωσης βάσει του προγράμματος Esprit από το 1994 έως το 1998 μπορεί να κατανεμηθεί μεταξύ μεγάλων επιχειρήσεων 891 εκατ., μικρών και μεσαίων επιχειρήσεων 425 εκατ., πανεπιστημίων και ιδρυμάτων ανώτερης παιδείας 290 εκατ., ερευνητικών οργανισμών 275 εκατ., διεθνών οργανισμών 24 εκατ. και άλλων 57 εκατ.. Οι συνολικές πληρωμές μέχρι το τέλος του 1999 είναι 1.615 εκατ..

Περίπου 1.500 ερευνητικές συμβάσεις ξεκίνησαν με βάση το πρόγραμμα Esprit κατά την περίοδο αυτή, με μέσο όρο 5,9 συμμετέχοντες η κάθε μία. Η Επιτροπή δεν μπορεί να παράσχει λεπτομέρειες όλων αυτών στο πλαίσιο μιας απάντησης σε κοινοβουλευτική ερώτηση, αλλά η Επιτροπή (ΓΔ Κοινωνίες των πληροφοριών) θα χαιρόταν αν μπορούσε να παράσχει οποιαδήποτε περαιτέρω συγκεκριμένη πληροφορία στη βάση μιας εξέτασης κατά περίπτωση.

Από το 1995, κατόπιν νομοθετικών απαιτήσεων, η Επιτροπή θέσπισε ένα αποτελεσματικό σχέδιο αξιολόγησης προγραμμάτων. Αυτό περιλαμβάνει δύο συμπληρωματικές δραστηριότητες καλούμενες συνεχείς και συστηματική παρακολούθηση προγράμματος, καλούμενες επίσης ετήσια παρακολούθηση προγραμμάτων και αξιολόγηση πενταετούς προγράμματος. Αμφότερες οι ενέργειες εφαρμόζονται στα προγράμματα πλαίσια (ΠΠ) και τα επί μέρους προγράμματα αυτών.

Η παρακολούθηση του προγράμματος εκτελείται από την Επιτροπή με τη βοήθεια ανεξάρτητων εξωτερικών ομάδων εμπειρογνωμόνων, μία για κάθε πρόγραμμα. Αυτή καλύπτει περίοδο ενός έτους καιπάρχει μία ταχεία ανάδραση προς τη διαχείριση του προγράμματος. Η ανά πενταετία αξιολόγηση (5YA) εκτελείται από ομάδες ανεξαρτήτων εξωτερικών εμπειρογνωμόνωνψηλού επιπέδου. Αυτή εστιάζεται στην εφαρμογή και τα επιτεύγματα κατά τη διάρκεια των προηγουμένων πέντε ετών και προβλέπει ειδικότερα συστάσεις για το επόμενο πρόγραμμα πλαίσιο έρευνας και τεχνολογικής ανάπτυξης.

Ως συνέπεια του παραπάνω σχεδίου, για το Esprit, η εφαρμογή του προγράμματος αξιολογείται τόσο από την παρακολούθηση όσο και από την αξιολόγηση 5YA. Οι εκθέσεις παρακολούθησης είναι διαθέσιμες για το 1995, 1996, 1997, και 1998. Η προηγούμενη έκθεση Esprit 5YA που εκδόθηκε το 1997 είναι επίσης διαθέσιμη. Ένα αντίγραφο αυτών των εκθέσεων αποστάλησαν απευθείας στο αξιότιμο μέλος και στη Γενική Γραμματεία του Κοινοβουλίου.

Στο επίπεδο του προγράμματος, οι αρμόδιοι για το σχέδιοπάλληλοι ακολουθούν την εφαρμογή του σχεδίου. Τα αποτελέσματα του 4ου προγράμματος πλαισίου σχεδίων τεχνολογιών πληροφοριών και επικοινωνίας (ICT) συλλέγονται και διαδίδονται από τηνπηρεσία Prosoma, τόσο on-line(1) όπως και μέσω τακτικών εκδόσεων βιβλίων και δίσκων compact. Ηπηρεσία αυτή συνεχίζεται για τις τεχνολογίες και τα σχέδια τεχνολογιών της κοινωνίας πληροφοριών (IST), βάσει του 5ου προγράμματος πλαισίου. Η ετήσια διάσκεψη IST επίσης αποτελεί χώρο επίδειξης αποτελεσμάτων των σχεδίων.

Η παρακολούθηση IST το 1999 (που περιλαμβάνει το πρόγραμμα Esprit) εκτελείται τη στιγμή αυτή και θα εκδοθεί μια έκθεση τον Απρίλιο του 2000. Το σχέδιο IST 5YA επίσης βρίσκεταιπό εκτέλεση και πρόκειται να εκδοθεί έκθεση τον Ιούνιο του 2000. Αμφότερες οι εκθέσεις θα διαβιβαστούν στο Κοινοβούλιο και το Συμβούλιο μαζί με τις απαντήσεις της Επιτροπής σε επίπεδο ΠΠ.

Πέραν του Esprit, διάφορα προγράμματα έχουν ιδιαίτερη σημασία για τη βιομηχανία. Αυτά περιλαμβάνουν στο ΠΠ4 συγκεκριμένα τα IMT, ACTS, Τηλεματική, FAIR, Προγράμματα μη πυρηνικής ενέργειας, και στο ΠΠ5, με τη προσέγγιση του επίλυσης προβλημάτων, πολυάριθμες βασικές δράσεις.

(1) http://www.prosoma.lu.